Document ID: 31978R0686

Komisijas Regula (EEK) Nr. 686/78
(1978. gada 6. aprīlis),
ar ko nosaka papildu noteikumus attiecībā uz eksporta kompensācijas piešķiršanu zivsaimniecības produktiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1976. gada 19. janvāra Regulu (EEK) Nr. 100/76 par zivsaimniecības produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 2560/77 [2],
ņemot vērā Padomes 1976. gada 19. janvāra Regulu (EEK) Nr. 110/76, ar ko paredz vispārīgus noteikumus zivsaimniecības produktu eksporta kompensāciju piešķiršanai un kritērijus šādu kompensāciju apjoma noteikšanai [3], un jo paši tās 7. panta 3. punktu,
tā kā ir noskaidrots, ka Kopienas izcelsmes produktus saldē un/vai pārstrādā uz kuģa, kas kuģo ar trešās valsts karogu; tā kā šos produktus eksportē pēc tam, kad tie ir sasaldēti vai pārstrādāti;
tā kā saimnieciskie nosacījumi, saskaņā ar kuriem šādas darbības veic, ir pielīdzināmi tām darbībām, kuras veic trešās valstīs, kurās ražošanas izmaksas ir ievērojami zemākas nekā Kopienā; tā kā eksporta kompensācijas piešķiršana produktiem, kas ir saldēti un/vai pārstrādāti saskaņā ar šādiem nosacījumiem, nodrošina šiem produktiem nepamatotas ekonomiskas priekšrocības;
tā kā šajā regulā paredzētie pasākumi saskan ar Zivsaimniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Eksporta kompensācijas sistēmas mērķiem Kopienas izcelsmes zivsaimniecības produktus, kurus sasaldē un/vai pārstrādā uz kuģa, kas reģistrēts vai pierakstīts trešā valstī un kas kuģo ar trešās valsts karogu, neuzskata par Kopienas izcelsmes produktiem.
2. pants
Šī regula stājas spēkā 1978. gada 29. aprīlī.
To piemēro eksportam, kuram muitas eksporta formalitātes ir pabeigtas no minētās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 1978. gada 6. aprīlī

Labels: 17
5
8
3
6